钦定古今图书集成/明伦汇编/闺媛典/第097卷 > 皇清三 > 田绍谟妻李氏
## 钦定古今图书集成/明伦汇编/闺媛典/第097卷 > 皇清三 > 田绍谟妻李氏

按《沂水县志》：李氏，田绍谟妻。谟于顺治十七年病亡，李年二十六，有三子，或幼穉，或襁褓。李坚抚诸孤，誓不他适。三子寻相继殇。时夫尚未葬，李临柩号哭泣血三年经营葬具毕，欲以身殉，家人防之甚密。将葬之日，绐守者王妪曰：“汝急起视灶饭，轝柩人，我即起也。” 妪甫去，随绾髽服衰绖，缢死柩侧。